5.9.2008 Den Europæiske Unions Tidende L 238/7 KOMMISSIONEN KOMMISSIONENS BESLUTNING af 14. december 2004 om ændring af beslutning 2002/610/EF om den støtteordning, som Frankrig påtænker at gennemføre til fordel for oprettelse af nye short-sea-shippingruter (meddelt under nummer K(2004) 4519) (Kun den franske udgave er autentisk) (EØS-relevant tekst) (2008/714/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, særlig artikel 88, stk. 2, første afsnit, under henvisning til aftalen om Det Europæiske Økonomiske Samarbejdsområde, særlig artikel 62, stk. 1, litra a), og ud fra følgende betragtninger: 1. SAGSFORLØB 1.1. Sammenfatning Efter en formel undersøgelsesprocedure vedtog Kommis- sionen den 30. januar 2002 beslutning 2002/610/EF () og godkendte på visse betingelser, der er omhandlet nedenfor, en støtteordning, der skal fremme oprettelsen af short-sea-shippingruter; beslutningen er i det følgende benævnt »den endelige beslutning«. Af betragtning 26 i den endelige beslutning fremgår det, at Frankrig accep- terer de proceduremæssige krav, der er særligt restriktive for projekter om støtte til ruter mellem en fransk havn og en havn i en anden medlemsstat i Fællesskabet, men ikke for projekter om støtte til ruter mellem to franske havne. Den 18. november 2004 anmodede de franske myndig- heder Kommissionen om at ændre den endelige beslut- ning for at tage hensyn til de nye og mere fordelagtige bestemmelser i EU-retningslinjerne for statsstøtte til søtransportsektoren (?), der i det følgende benævnes »EU-retningslinjerne«. L 196 af 25.7.2002, s. 31. FT UT C 13 af 17.1.2004, s. 3. (4) 1.2. Foranstaltningens betegnelse Ordningen omhandlet i den endelige beslutning hedder: Støtteordning til fordel for oprettelse af nye short-sea- shippingruter. 1.3. Ændringernes formål Hovedformålet med de foreslåede ændringer er at tage hensyn til den nye lovramme, som de nye EU-retnings- linjer åbner mulighed for, angående støtte til oprettelse af nye short-sea-shippingruter og at gøre betingelserne i den endelige beslutning forenelige med disse nye fællesskabs- regler for statsstøtte. I betragtning 26 i den endelige beslutning anføres det, at »med henblik på at sikre gennemskueligheden og lige- behandling af operatørerne i forbindelse med projektud- vælgelsen forpligter de franske myndigheder sig til at overholde følgende procedurer: a) Der offentliggøres jævnligt en indkaldelse af interesse- tilkendegivelse (f.eks. i begyndelsen af hvert kalen- derår) i form af en meddelelse i De Europæiske Fælles- skabers Tidende, som indeholder en beskrivelse af støt- teordningens kriterier, den procedure der skal følges og kriterierne for udvælgelse af kandidater. b) For projekter vedrørende forbindelse mellem en fransk havn og en havn i et andet land offentliggøres der en hensigtserklæring i De Europæiske Fællesskabers Tidende, som indeholder en redegørelse for projektets formål og den maksimalt påtænkte støtte. I denne meddelelse opfordres de interesserede parter til at give sig til kende inden for en frist på 15 hverdage. Såfremt en af parterne fremlægger en begrundet indsigelse, fore- lægges støtteprojektet for Kommissionen med henblik på forhåndsgodkendelse«.